Diari Oficial de la Generalitat Valenciana


Sumari del DOGV 4724, del 01-04-2004 (2004/2808)

Juí verbal de desnonament número 805/2003. Cèdula de notificació.
-----------------------------------------------------------------

### Dades del document

Número de DOGV
:   4724

Data del DOGV
:   01-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/2808


Organisme emissor
:   Jutjat de Primera Instància Número 25 de València

Tipus de document
:   Anunci

Juí verbal de desnonament número 805/2003. Cèdula de notificació. [2004/Q2808]
  
Juí: juí verbal (desnonament per falta de pagament) 805/2003
  
Part demandant: José Miguel Jiménez Martínez i Daniel Zurriaga Benajes
  
Part demandada: Carlos José Jiménez Marín
  
Al juí a què es fa referència s'ha dictat la resolució el text de la qual, literalment, diu així:
  
«Procediment: assumpte civil verbal 805/2003
  
Sentència número 10/2004
  
Jutgessa que la dicta: Ana María Mestre Soro
  
Lloc: València
  
Data: 19 de gener de 2004
  
Part demandant: José Miguel Jiménez Martínez i Daniel Zurriaga Benajes
  
Advocada: Mercedes Suárez Borrás
  
Procuradora: Cristina Coscolla Toledo
  
Part demandada: Carlos José Jiménez Marín
  
Objecte del juí: desnonament expiració termini
  
Antecedents de fet
  
1. Que la part actora, en la representació que en va acreditar, va presentar un escrit de demanda que per torn de repartiment va correspondre a este jutjat, en què adduïa els fets que consten en les actuacions i després d'al·legar els fonaments de dret que va estimar d'aplicació al cas, va acabar demanant al jutjat que dictara sentència d'acord amb les seues peticions.
  
2. Que una vegada admesa a tràmit la demanda, es va disposar la citació de les parts a la vista prèvia establida en la llei; la part demandada no va comparéixer i se la va declarar en situació de rebel·lia processal. Es va realitzar la vista amb el resultat que consta en actuacions i van quedar les actuacions per a sentència.
  
3. En la tramitació d'estes actuacions s'han observat totes les prescripcions legals.
  
Fonaments de dret
  
1. José Miguel Jiménez Martínez i Daniel Zurriaga Benajes, com a propietaris de l'habitatge situat a València, carrer de la Carrerada de les Monges, número 2, porta 50a, en virtut d'adjudicació en el procediment 550/2001, que se seguix davant el Jutjat de Primera Instància número 5 de València, formulen en este procediment demanda de desnonament contra Carlos José Jiménez Marín, arrendatari de l'habitatge arrendat el 30 de juny de 1998 per l'anterior propietari executat, desnonament que se sol·licita com a resultat de l'expiració del termini contractual. Pel que fa a esta pretensió, el demandat adopta la posició jurídica de rebel·lia.
  
2. De la prova practicada a instància de l'actora, ço és la documental i l'interrogatori del demandat que tot i haver estat citat amb advertències legals no va comparéixer i en aplicació de l'article 304 de la Llei d'Enjudiciament Civil resulten acreditats els fets en què es basa la demanda i procedix dictar sentència condemnatòria de conformitat amb l'establit en l'article 10 de la Llei d'Arrendaments Urbans.
  
3. Amb referència a les costes, procedix la imposició a la demandada de conformitat amb l'article 394 de la Llei d'Enjudiciament Civil.
  
Decisió
  
Que estime en tots els seus extrems la demanda presentada davant d'este jutjat per José Miguel Jiménez Martínez i Daniel Zurriaga Benajes contra Carlos José Jiménez Marín, declare resolt el contracte d'arrendament en relació amb l'habitatge situat a València, carrer de la Carrerada de les Monges, número 2, porta 50a, i decrete el desnonament del demandat i el condemne al desallotjament de l'immoble a que ses fa referència amb l'advertència de llançament si no ho fa en el termini legal i al pagament de les costes.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la Llei d'Enjudiciament Criminal).
  
El recurs es prepararà a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Criminal).
  
Esta és la sentència, que pronuncie, mane i firme.
  
Publicació
  
La sentència anterior va ser donada, llegida i publicada pel magistrat jutge que la va dictar, mentre estava fent audiència pública el mateix dia de la data, de la qual jo, el secretari judicial, en done fe.
  
València, 19 de gener de 2004».
  
En atenció al desconeixement de l'actual domicili o residència de la part demandada, mitjançant la provisió de 20 de gener de 2004, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència al demandat.